

**รายละเอียดรางวัล THAILAND MORAL AWARDS 2024**

**ประเภทสื่อ สาขาสื่อดิจิทัล**

**๑. คำนิยาม**

**“สื่อดิจิทัล”** หมายถึง สื่อในรูปแบบออนไลน์ ที่มีวัตถุประสงค์ในการผลิตเพื่อส่งเสริมคุณธรรมในด้านต่าง ๆ โดยใช้สื่อดิจิทัลเป็นช่องทางหลัก ได้แก่ โซเชียลมีเดีย เว็บไซต์ แอปพลิเคชัน เท่านั้น และมีการคัดเลือกผลงานจากหมวดหมู่ เช่น บทความ บล็อก ภาพอินโฟกราฟิก (Graphic) โมชั่นกราฟิก (Motion Graphic) รวมถึงผลงานสื่อออนไลน์จากบล็อกเกอร์ คอนเทนต์ครีเอเตอร์ (Content Creator) สื่อมวลชน ที่ผลิตผลงานออกมาเพื่อเผยแพร่ข้อมูลในด้านนี้ เป็นต้น

**“คุณธรรม”** หมายถึง “พฤตินิสัย” หรือ ลักษณะส่วนบุคคล (Individual characteristic) ที่ทำ อย่างสม่ำเสมอ ผ่านกระบวนการคิด การตัดสินใจที่พอเหมาะพอดี

**“พอเพียง”** หมายถึง การแสดงออกถึงการดำเนินชีวิตด้วยความพอดี พอประมาณ ยึดทางสายกลาง โดยอาศัยความมีเหตุผล ใช้ความรู้ในการตัดสินใจด้วยความรอบคอบ มาใช้เพื่อสร้างภูมิคุ้มกันที่ดี  
จากเหตุการณ์หรือสถานการณ์ที่มากระทบทั้งภายในและภายนอก รู้เท่าทันการเปลี่ยนแปลง ทำให้สามารถดำเนินชีวิตได้ด้วยการพึ่งพาตนเอง ไม่เบียดเบียนตนเองและผู้อื่น รวมถึงสังคมและสิ่งแวดล้อม ประกอบด้วย   
๓ องค์ประกอบ ได้แก่ (๑) ความพอประมาณ (๒) ความมีเหตุผลรอบรู้รอบคอบ และ (๓) การมีภูมิคุ้มกัน และ ๒ เงื่อนไข ได้แก่ (๑) ความรู้ และ (๒) คุณธรรม

**“วินัย”** หมายถึง การแสดงออกถึงความยึดมั่นและความรับผิดชอบในหน้าที่ของตนเอง ความมีวินัย ต่อตนเองเพื่อผลักดันให้ชีวิตของตนเกิดความก้าวหน้า ความมีวินัยต่อองค์กร สังคม รวมไปถึงการปฏิบัติตามจริยธรรม จรรยาบรรณ และความเคารพต่อกฎหมาย ประกอบด้วย ๓ องค์ประกอบ ได้แก่ (๑) การปฏิบัติตามข้อตกลง กฎกติกา และแบบแผน (๒) การทำหน้าที่ของสมาชิกในองค์กร (ภายในองค์กร) และ (๓) ความรับผิดชอบต่อผู้มีส่วนได้ส่วนเสีย (ภายนอกองค์กร)

**“สุจริต”** หมายถึง การแสดงออกถึงการปฏิบัติที่ยึดถือความถูกต้อง ดีงาม ประพฤติชอบและเหมาะสม ทั้งต่อตนเอง หน้าที่การงาน บุคคลอื่น และสังคม ยืนหยัดในการรักษาความจริง ความถูกต้อง   
ไม่เบียดเบียนผู้อื่นและส่วนรวม ปฏิเสธการกระทำที่ไม่ถูกต้องและก่อให้เกิดความเสียหายทั้งปวง ประกอบด้วย ๒ องค์ประกอบ ได้แก่ (๑) ความโปร่งใส และ (๒) ธรรมาภิบาลขององค์กร

**“จิตอาสา”** หมายถึง การแสดงออกถึงการเป็นผู้มีความใส่ใจต่อสังคมสาธารณะ อาสาลงมือกระทำการอย่างหนึ่งอย่างใดด้วยความเต็มใจและความสามัคคี โดยเป็นการกระทำที่ไม่ใช่หน้าที่ของตน เพื่อหวังให้เกิดประโยชน์ต่อผู้อื่น สังคม และประเทศชาติ โดยไม่หวังได้รับผลประโยชน์ตอบแทน เป็นการกระทำเพื่อความดี เอื้ออาทรต่อคนร่วมสังคม และทำอย่างสม่ำเสมอจนเป็นนิสัย ประกอบด้วย ๑ องค์ประกอบ ได้แก่ การทำกิจกรรมที่เป็นประโยชน์ต่อผู้อื่นและองค์กร ด้วยความสมัครใจไม่หวังผลตอบแทน

**“กตัญญู”** หมายถึง การแสดงออกหรือการรับรู้เกี่ยวกับการสำนึกและตอบแทนคุณหรือความดีที่ผู้อื่นกระทำด้วยการแสดงออกทั้งการกระทำและคำพูด แสดงความเคารพนับถือ ยกย่องเชิดชู ขยันหมั่นเพียร  
ในหน้าที่ของตนเองเพื่อให้เกิดความรุ่งเรือง รักษาเกียรติยศและนำชื่อเสียงมาสู่องค์กร โดยการแสดงออกนั้นเป็นการกระทำที่ไม่ต้องมีกฎระเบียบหรือสถานการณ์บังคับ และกระทำเมื่อมีโอกาสหรือกำลังความสามารถเพียงพอที่กระทำได้ ประกอบด้วย ๒ องค์ประกอบ ได้แก่ (๑) การสำนึกความดี และ (๒) การตอบแทนความดี

***อ้างอิง:*** *คู่มือส่งเสริมการใช้มาตรฐานด้านคุณธรรม สำหรับองค์กร: ศูนย์คุณธรรม (องค์การมหาชน)*

**๒. คุณสมบัติผู้เสนอผลงาน**

๒.๑ เป็นสื่อ สาขาสื่อดิจิทัล ที่มีเนื้อหาแง่มุมเกี่ยวข้องด้านคุณธรรม หรือสื่อสารเพื่อกระตุ้นจิตสำนึกด้านคุณธรรม ส่งเสริมให้ผู้รับมีพฤติกรรมด้านคุณธรรม พอเพียง วินัย สุจริต จิตอาสา กตัญญู และ/หรือคุณธรรมอื่น ๆ (ความซื่อสัตย์ ความเคารพ ความเห็นอกเห็นใจ ความเป็นธรรม ความกล้าหาญ การให้อภัย และความภักดี)

๒.๒ เริ่มดำเนินรายการและเผยแพร่ผ่านสื่อดิจิทัลอย่างเป็นสาธารณะ โดยเผยแพร่สื่อลงบนดิจิทัลแพลตฟอร์ม เช่น เว็บไซต์ แอปพลิเคชัน หรือโซเชียลมีเดียแพลตฟอร์ม ฯลฯ ระหว่างวันที่ ๑ มกราคมถึง  
๓๑ ธันวาคม ๒๕๖๗

๒.๓ เป็นสื่อหรือหน่วยงานที่ดำเนินการสื่อสาร และมีผลผลิตหรือชิ้นงานที่มีการส่งเสริมด้านคุณธรรม หรือเป็นผลงานที่มีผลกระทบ (Impact) เชิงกว้างต่อสังคม โดยคัดเลือกผลงานจากหมวดหมู่ เช่น บทความ บล็อก ภาพอินโฟกราฟิก (Graphic) โมชั่นกราฟิก (Motion Graphic) รวมถึงผลงานสื่อออนไลน์จากบล็อกเกอร์ คอนเทนต์ครีเอเตอร์ (Content Creator) สื่อมวลชน ที่ผลิตผลงานออกมาเพื่อเผยแพร่ข้อมูลในด้านนี้ เป็นต้น โดยส่งผลงานได้ไม่เกิน ๓ ผลงาน

๒.๔ การส่งผลงานในสาขาสื่อดิจิทัล ประเภทคลิปวิดีโอ จะต้องมีความยาวไม่น้อยกว่า ๕ นาที และไม่ใช่คลิปวิดีโอที่เป็นภาพยนตร์ ละคร หรือรายการที่มีลักษณะคล้ายกับคลิปเสียง เช่น รายการวิทยุหรือพอดแคสต์ การส่งผลงานในประเภทคลิปวิดีโอจะต้องเป็นคลิปวิดีโอฉบับเต็ม โดยไม่มีการตัดต่อเฉพาะส่วนใดเพื่อการส่งผลงาน

**๓. หลักเกณฑ์กลางในการพิจารณา**

๓.๑ เป็นสื่อที่มีเนื้อหาแง่มุมเกี่ยวข้องด้านคุณธรรม หรือสื่อสารเพื่อกระตุ้นจิตสำนึกด้านคุณธรรม ส่งเสริมให้ผู้รับมีพฤติกรรมด้านคุณธรรม พอเพียง วินัย สุจริต จิตอาสา กตัญญู และ/หรือคุณธรรมอื่น ๆ

๓.๒ เป็นสื่อ สาขาสื่อดิจิทัล ที่มีการผลิตและเผยแพร่ผ่านช่องทางสื่อต่าง ๆ ในช่วงปี ๒๕๖๗   
(๑ มกราคม - ๓๑ ธันวาคม ๒๕๖๗)

๓.๓ เป็นสื่อที่ไม่ขัดต่อศีลธรรม จริยธรรม ไม่สื่อถึงการยุยง ปลุกปั่น หรือเป็นการละเมิดต่อผู้อื่น

๓.๔ ผู้ส่งผลงานต้องไม่อยู่ระหว่างการพิจารณาคดีตามกฎหมาย

๓.๕ การตัดสินของคณะกรรมการถือเป็นที่สิ้นสุด

**๔. รางวัลที่ได้รับ**

๔.๑ การพิจารณารางวัล THAILAND MORAL AWARDS 2024 ประเภทสื่อ สาขาสื่อดิจิทัล พิจารณาจัดอันดับรางวัล ดังนี้

- รางวัลชนะเลิศ โล่ประกาศเกียรติคุณ พร้อมเงินรางวัล ๑๐,๐๐๐ บาท

- รางวัลรองชนะเลิศอันดับ ๑ โล่ประกาศเกียรติคุณ พร้อมเงินรางวัล ๕,๐๐๐ บาท

- รางวัลรองชนะเลิศอันดับ ๒ โล่ประกาศเกียรติคุณ พร้อมเงินรางวัล ๓,๐๐๐ บาท

***หมายเหตุ:*** *รางวัลชมเชยประเภทสื่อ (๙ สาขา) สาขาละไม่เกิน ๕ รางวัล*

๔.๒ รวบรวมเรื่องราวจัดทำเป็นสื่อ เพื่อการเผยแพร่ขยายผลต่อสาธารณะผ่านช่องทางต่าง ๆ

๔.๓ สร้างขวัญ และกำลังใจ โดยประสาน/ แจ้ง/ ส่งต่อผลไปยังหน่วยงานต้นสังกัด หรือหน่วยงาน  
ที่เกี่ยวข้อง เพื่อรับทราบต่อไป

**๕. ช่องทางการเสนอผลงาน**

ผู้สนใจสามารถเสนอผลงาน ได้ ๓ ช่องทาง ดังนี้

๕.๑ เสนอผลงาน ผ่านทางเว็บไซต์ www.thailandmoralawards.com **ระหว่างวันจันทร์ที่ ๑๗ กุมภาพันธ์ - วันศุกร์ที่ ๔ เมษายน ๒๕๖๘ เวลา ๒๓.๕๙ น.**

๕.๒ ส่งเอกสารทางไปรษณีย์ มายัง ศูนย์คุณธรรม (องค์การมหาชน) กลุ่มงานสื่อสารและรณรงค์  
ทางสังคม เลขที่ ๖๙ ชั้น ๑๖-๑๗ อาคารวิทยาลัยการจัดการ มหาวิทยาลัยมหิดล (CMMU) ถนนวิภาวดีรังสิต แขวงสามเสนใน เขตพญาไท กรุงเทพมหานคร ๑๐๔๐๐

ทั้งนี้ จำเป็นต้องแนบไฟล์ผลงานบันทึกลงแฟลชไดร์ฟ (Flash Drive) ประกอบด้วย (๑) Link ผลงาน หรือไฟล์ผลงานในรูปแบบไฟล์ AVI, WMV, MP4, MOV ฯลฯ และ (๒) ไฟล์เอกสารในรูปแบบ Microsoft Word (.Docx) และ PDF File **ระหว่างวันจันทร์ที่ ๑๗ กุมภาพันธ์ - วันศุกร์ที่ ๔ เมษายน ๒๕๖๘ โดยถือวันส่งต้นทางประทับตราเป็นสำคัญ**

๕.๓ ส่งเอกสารด้วยตนเอง (ภายในวันและเวลาราชการ) ที่ ศูนย์คุณธรรม (องค์การมหาชน) กลุ่มงานสื่อสารและรณรงค์ทางสังคม เลขที่ ๖๙ ชั้น ๑๖-๑๗ อาคารวิทยาลัยการจัดการ มหาวิทยาลัยมหิดล (CMMU) ถนนวิภาวดีรังสิต แขวงสามเสนใน เขตพญาไท กรุงเทพมหานคร ๑๐๔๐๐

ทั้งนี้ จำเป็นต้องแนบไฟล์ผลงานบันทึกลงแฟลชไดร์ฟ (Flash Drive) ประกอบด้วย (๑) Link ผลงาน หรือไฟล์ผลงานในรูปแบบไฟล์ AVI, WMV, MP4, MOV ฯลฯ และ (๒) ไฟล์เอกสารในรูปแบบ Microsoft Word (.Docx) และ PDF File **ระหว่างวันจันทร์ที่ ๑๗ กุมภาพันธ์ - วันศุกร์ที่ ๔ เมษายน ๒๕๖๘ เวลา ๑๖.๓๐ น.**

**๖. สอบถามข้อมูลเพิ่มเติม**

**ศูนย์คุณธรรม (องค์การมหาชน) โทร ๐๒ ๖๔๔ ๙๙๐๐ ต่อ ๕๑๐ - ๕๑๒**

นางสาวภัททิรา วิริยะสกุลธรณ์ โทร. ๐๘๕ ๕๑๔ ๙๒๖๑

นายจักราชัย ทองเพ็ชร์ โทร. ๐๘๘ ๔๘๔ ๘๘๔๐

นางสาวไพลิน เกิดจาด โทร. ๐๘๗ ๗๑๘ ๓๗๕๗

**ผู้ประสานงาน ประเภทสื่อ**

นางสาวอมรรัตน์ นาคอินทร์ โทร ๐๘๑​ ๖๙๒ ๙๔๗๕

นางสาวชญานิศ นาคทองดี โทร ๐๘๗​ ๕๖๖ ๒๖๖๖

นางสาวธัญญภัสร์ จิราวิโรจน์ภัทร โทร ๐๘๒ ๙๒๐ ๖๙๙๙

**ผู้ประสานงานประเภทบุคคล ชุมชนและองค์กร**

นายพยุงศักดิ์ บุญสิทธิ์ โทร ๐๘๑ ๒๐๗ ๒๖๕๐

นางสาวอนุช มหานิยม โทร ๐๙๘​ ๕๒๓ ๔๖๘๘

นางสาวนิตยาวดี สุขโข โทร ๐๘๖​ ๓๒๖ ๖๓๘๕



**แบบฟอร์มเสนอผลงาน**

**เพื่อเข้ารับการคัดเลือกรางวัล THAILAND MORAL AWARDS 2024**

**ประเภทสื่อ สาขาสื่อดิจิทัล**

* ชื่อ - สกุล (ผู้เสนอผลงาน)...............................................................................................................................

เบอร์โทรศัพท์..................................................................... ID Line………………………………………………………

E-Mail.............................................................................................................................................................

หน่วยงาน........................................................................................................................................................

* ความเกี่ยวข้องกับผลงาน

เจ้าของผลงาน

ผู้ผลิต

อื่น ๆ (โปรดระบุ)....................................................................................................................................

* รูปแบบผลงาน

บทความ โมชั่นกราฟิก (Motion Graphic)

บล็อก บล็อกเกอร์

ภาพอินโฟกราฟิก (Graphic) ผลงานของคอนเทนต์ครีเอเตอร์ (Content Creator)

อื่น ๆ (โปรดระบุ)....................................................................................................................................

* ชื่อผลงาน........................................................................................................................................................

Link ผลงาน.....................................................................................................................................................

วัน/เดือน/ปี (ที่เผยแพร่)…………......................................................................................................................

ช่องทางการเผยแพร่........................................................................................................................................

* แนบภาพบันทึกหน้าจอแสดงผลงานประกอบ Link (Capture)
* เนื้อหาโดยย่อ ที่มีเนื้อหาแง่มุมเกี่ยวข้องด้านคุณธรรม หรือสื่อสารเพื่อกระตุ้นจิตสำนึกด้านคุณธรรม ส่งเสริมให้ผู้รับมีพฤติกรรมด้านคุณธรรม พอเพียง วินัย สุจริต จิตอาสา กตัญญู และ/หรือคุณธรรมอื่น ๆ **(ความยาวไม่เกิน ๑๐ บรรทัด ตัวอักษร (Font) TH SarabunPSK ขนาด ๑๖ pt)**

กรุณาระบุคุณธรรมที่เกี่ยวข้องกับชิ้นงาน

พอเพียง วินัย สุจริต

จิตอาสา กตัญญู ความซื่อสัตย์

ความเคารพ ความเห็นอกเห็นใจ ความเป็นธรรม

ความกล้าหาญ การให้อภัย ความภักดี

อื่น ๆ (โปรดระบุ)....................................................................................................................................

อธิบายเนื้อหาโดยสังเขป

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

* แรงบันดาลใจหรือความคิดริเริ่มในการผลิตผลงาน

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

........................................................................................................................................................................

* ชื่อ - สกุล (ผู้ประสานงาน)..............................................................................................................................

เบอร์โทรศัพท์...................................................................... ID Line………………………………………………………

E-Mail.............................................................................................................................................................

ที่อยู่.................................................................................................................................................................

........................................................................................................................................................................ ........................................................................................................................................................................

* กฎหมายว่าด้วยลิขสิทธิ์และทรัพย์สินทางปัญญา

ผู้เสนอผลงานต้องรับผิดชอบต่อลิขสิทธิ์ของข้อมูล ได้แก่ เนื้อหา ภาพ เสียง คลิปวิดีโอ ซอฟต์แวร์ หรือ อื่นใดที่ใช้ในการผลิตผลงาน โดยต้องไม่ละเมิดกฎหมายว่าด้วยลิขสิทธิ์และทรัพย์สินทางปัญญา และมีการอ้างอิง ถึงแหล่งที่มาอย่างชัดเจน ศูนย์คุณธรรม (องค์การมหาชน) ไม่มีส่วนรับผิดชอบใด ๆ ทั้งสิ้น ในกรณีที่มีการละเมิดลิขสิทธิ์

ให้ความยินยอม

* นโยบายคุ้มครองข้อมูลส่วนบุคคล (Privacy Policy)

ตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ ซึ่งจะมีผลบังคับใช้อย่างเป็นทางการ  
ในวันที่ ๑ มิถุนายน ๒๕๖๕ ศูนย์คุณธรรม (องค์การมหาชน) ให้ความสำคัญอย่างยิ่งต่อการคุ้มครองข้อมูลส่วนบุคคลและการปฏิบัติตามกฎหมายคุ้มครองข้อมูลส่วนบุคคล และเพื่อให้เจ้าของข้อมูลส่วนบุคคลเชื่อมั่นว่า ศูนย์คุณธรรม (องค์การมหาชน) จะดูแลรักษาข้อมูลส่วนบุคคลของเจ้าของข้อมูลส่วนบุคคล และให้มีมาตรการรักษาความมั่นคงปลอดภัยที่เหมาะสม ทั้งนี้ เพื่อให้การดำเนินการรางวัล THAILAND MORAL AWARDS 2024 เป็นไปอย่างราบรื่นตามวัตถุประสงค์การดำเนินงาน ศูนย์คุณธรรม (องค์การมหาชน) จึงขอดำเนินการเพื่อเก็บและใช้ข้อมูลส่วนบุคคลโดยข้อมูลที่จัดเก็บได้แก่ คำนำหน้า ชื่อ สกุล, ตำแหน่ง, หน่วยงาน, เบอร์โทรศัพท์ติดต่อ, อายุ, วัน เดือน ปีเกิด, อีเมล, ที่อยู่และภาพถ่าย ตามที่ท่านได้ให้ข้อมูลไว้ในแบบฟอร์มนี้ เพื่อการติดต่อประสานงาน และประชาสัมพันธ์ผลงาน ต่อไป

ศูนย์คุณธรรม (องค์การมหาชน) จะเก็บรักษาข้อมูลส่วนบุคคลของท่านไว้ในระยะเวลาเท่าที่ข้อมูลนั้นยังมีความจำเป็นตามวัตถุประสงค์ในการเก็บรวบรวมข้อมูลเท่านั้น ตามรายละเอียดที่ได้กำหนดไว้ในนโยบาย ประกาศหรือตามกฎหมายที่เกี่ยวข้อง ทั้งนี้ เมื่อพ้นระยะเวลาและข้อมูลส่วนบุคคลของท่านสิ้นความจำเป็นตามวัตถุประสงค์ดังกล่าวแล้ว ศูนย์คุณธรรม (องค์การมหาชน) จะทำการลบ ทำลายข้อมูลส่วนบุคคลของท่าน หรือทำให้ข้อมูลส่วนบุคคลของท่านไม่สามารถระบุตัวตนได้ต่อไป ตามรูปแบบและมาตรฐานการลบทำลายข้อมูลส่วนบุคคลที่คณะกรรมการ หรือกฎหมายจะได้ประกาศกำหนดหรือตามมาตรฐานสากล ทั้งนี้ เอกสารใด ๆ ที่ท่านได้ให้ไว้กับศูนย์คุณธรรม (องค์การมหาชน) จะถูกเก็บไว้เป็นระยะเวลา ๕ ปี เมื่อพ้นจาก ๕ ปี ไปแล้ว ศูนย์คุณธรรม (องค์การมหาชน) จะดำเนินการทำลาย ตามระเบียบสำนักนายกรัฐมนตรีว่าด้วยงานสารบรรณ (ฉบับที่ ๒) พ.ศ. ๒๕๔๘ อย่างไรก็ดี ในกรณีที่มีข้อพิพาท การใช้สิทธิหรือคดีความอันเกี่ยวข้องกับข้อมูลส่วนบุคคลของท่าน ศูนย์คุณธรรม (องค์การมหาชน) ขอสงวนสิทธิในการเก็บรักษาข้อมูลนั้นต่อไปจนกว่าข้อพิพาทนั้นจะได้มีคำสั่งหรือคำพิพากษาถึงที่สุด กรณีที่ผู้ใช้งานต้องการสำเนาข้อมูลส่วนบุคคล แก้ไข ลบ ยกเลิก   
เพิกถอนข้อมูลของท่าน หรือถอนความยินยอม สามารถติดต่อได้ที่ E-mail: moral\_pdpa@moralcenter.or.th   
หรือโทร ๐๒ ๖๔๔ ๙๙๐๐ และในการถอนความยินยอมนั้น ข้าพเจ้าทราบดีว่าไม่กระทบต่อการประมวลผล  
ที่ได้กระทำไปแล้วโดยสมบูรณ์ก่อนการถอนความยินยอม

ข้าพเจ้าได้อ่านข้อความโดยละเอียดแล้วว่ามีการเก็บข้อมูลส่วนบุคคลอะไรบ้าง และทราบถึงวัตถุประสงค์ว่าจะใช้เพื่อการใด ซึ่งข้าพเจ้าได้กระทำโดยอิสระ ไม่มีการสร้างเงื่อนไขการให้ความยินยอม หรือการได้รับผลในทางลบในการได้รับรางวัลเพื่อแลกกับความยินยอม

ให้ความยินยอม

**ข้าพเจ้าขอรับรองว่าข้อความที่ระบุไว้ข้างต้นเป็นความจริงทุกประการและยินดีให้เสนอผลงาน เพื่อเข้ารับการคัดเลือกรางวัล THAILAND MORAL AWARDS 2024 ประเภทสื่อ สาขาสื่อดิจิทัล**

ลงชื่อ............................................(ผู้เสนอผลงาน)

(...........................................)

วันที่......./................./.........